Joan Fontaine

Joan Fontaine, jatorrizko izenez Joan de Beauvoir de Havilland (1917ko urriaren 22, Tokio - 2013ko abenduaren 15a, Carmel-by-the-Sea, Kalifornia) Ameriketako Estatu Batuetako aktorea iza zen, Oscar sariaren irabazlea. Olivia de Havilland aktorea du ahizpa zaharra, baina elkarren urrunketa ospetsua izan zen.

Japonian jaio baziren ere, gurasoen dibortzioak San Franciscora eraman zituen bi ahizpak. Amak Joani debekatu zion zineman sartzea, Oliviak haren baimena bazuen ere. Hori dela eta, ahizpa gazteak ezizena bilatu behar izan zuen: Joan Fontaine. RKO estudioetan hasi zen Joan zineman. Ginger Rogers gabeko Fred Astairen lehen filmean Joan Fontaine izan zuen lagun. Hala ere, film horrek ez hasierako gainontzekoek ere ez zioten arrakastarik eman Joan Fontaineri. Haren zortea biratu zen Alfred Hitchcocken lehen AEBetako filmarekin, Rebecca hain zuzen ere. Oscar saria, aldiz, Alfred Hitchcocken beste film bati esker lortu zuen, (Suspicion), 1941ean. Hurrengo urteetan melodrama arrakastatsu frankotan agertu zen. Nolanahi ere, 50eko hamarkadatik aurrera haren ospeak behera egin zuen.

Filmografia

Kanpo estekak 

 Joan Fontaine aktorearen IMDBko fitxa irakurgai 

Tokiotarrak
Sanfrantziskotarrak (Kalifornia)
Emakumezko aktore onenaren Oscar sariaren irabazleak
Ameriketako Estatu Batuetako emakume aktoreak